OpenLLM-France/wikimedia huggingface dataset:
# Massamasso Tchangai

Massamasso Tchangai (Atakpamé, 8 d'agost de 1978 - Lomé, 8 d'agost de 2010) fou un futbolista togolès de la dècada de 2000. Va morir la tarda del seu 32è aniversari, després d'una breu malaltia.
Fou internacional amb la selecció de futbol de Togo amb la qual participà a la Copa del Món de futbol de 2006.
Pel que fa a clubs, destacà a Udinese Calcio.

## Referències

* ↑ Sport 24, 15-08-2010 [Consulta: 15 agost 2010].
* ↑ Kounadis, Theodore (en greek) Sport 24, 09-08-2010 [Consulta: 9 agost 2010].
* ↑ Sporting-heroes.net
* ↑ FootballPlus.com
* ↑ Spielergewerkschaft
* ↑ Massamasso Tchangai a National-Football-Teams.com (anglès)
# Ana V. Petrova

Ana V. Petrova (n. 1940) és una botànica búlgara. Va realitzar extenses recol·leccions de la flora de Bulgària. Al Reial Jardí Botànic de Kew (Regne Unit) es troben duplicats de tots els espècimens que va recol·lectar. Ha desenvolupat activitats acadèmiques a l'Institut de Botànica de l'Acadèmia Búlgara de Ciències

## Llibres

* Petrova, Ana V. Stefan I. Kožucharov. Almanach na Instituta po Botanika s Botaničeska Gradina pri Bălgarska Akademija na Naukite. Sòfia: Institut po Botanika s Botaničeska Gradina, 1987, p. 359.

## Referències

* ↑ Biodiversity of the Srebarna biosphere reserve: checklist and bibliography. Pensoft Publ, 1998. ISBN 9546420484.
* ↑ Es poden consultar els tàxons descrits per aquest autor a International Plant Names Index (anglès)
* «Ana V. Petrova». Índex Internacional de Noms de les Plantes (IPNI). Real Jardí Botànic de Kew, Herbari de la Universitat Harvard i Herbari nacional Australià (eds.).
# Josephine Tey

Josephine Tey és el pseudònim que l'escriptora escocesa Elisabeth Mackintosh (Inverness, 1896 - Londres, 1952) feia servir per les seves novel·les de misteri. També va escriure algunes obres (novel·la, teatre) sota el pseudònim de Gordon Daviot. Tot i que només va escriure vuitnovel·les detectivesques, almenys dues figuren en gairebé tots els llistats anglosaxons de les millors novel·les de misteri de tots els temps. The Daughter of Time ha encapçalat un d'aquests llistats (el del 1990, fet per l'Associació d'Escriptors de Novel·la Negra britànica).
Josephine Tey pertany per raons cronològiques a l'anomenada edat d'or de les novel·les de misteri, però tant el seu detectiu –l'inspector Grant– com el temes que toca la situen relativament a banda d'altres escriptors britànics d'aquesta època. Així, si bé a l'inspector Grant se l'hi adjudica una qualitat poc freqüent en un inspector de policia britànic, com és haver sigut educat en una escola privada, Grant és presentat com una persona ben real, del tot allunyada dels arquetips populars en moltes novel·les de l'edat d'or, com per exemple l'Hercule Poirot d'Agatha Christie.
Les novel·les de misteri de Josephine Tey formen no s'assemblen als patrons habituals d'aleshores. Així, les novel·les inclouen tant la reconstrucció històrica (The Daughter of Time, sobre el suposats crims de Ricard III, investigats per Grant des del seu llit d'hospital), com un misteri sense assassinat (The Franchise Affair) o una suplantació de personalitat: Brat Farrar, en la qual un impostor esdevé un personatge entranyable.
Sota el pseudònim de Gordon Daviot va escriure sis obres teatrals que la van fer també famosa, així com tres novel·les psicològiques i una biografia. Morí a Londres el 1952.

## Novel·les de misteri

* The Man in the Queue (1929)
* A Schilling for Candles (1936), adaptada al cinema per Alfred Hitchcock amb el nom d'Innocència i joventut (Young and innocent)
* Miss Pym Disposes (1946)
* The Franchise Affair (1948)
* Brat Farrar (1949)
* To Love and be Wise (1950)
* The Daughter of Time (1951)
* The Singing Sands (1952)

## Referències

* Rosemary Herbert (ed): The Oxford companion to crime and mystery writing, Oxford University Press, New York 1999
* Penzler O, Friedman (eds) The crown crime companion. Crown Trade Paperbacks, New York, 1995

## Enllaços externs

* Josephine Tey: A Very Private Person - pàgina web dedicada a l'autora (en anglès)
* Elizabeth Mackintosh: woman of mystery who deserves to be rediscovered, de Robert McCrum, The Observer, The Guardian, 31 de juliol del 2011 - interessant article sobre l'autora (en anglès)
* Josephine Tey a la pàgina de Goodreads.
# Espais Escrits. Xarxa del Patrimoni Literari Català

Espais Escrits. Xarxa del Patrimoni Literari Català és una associació privada sense ànim de lucre, constituïda amb el suport de la Institució de les Lletres Catalanes l'any 2005, amb l'objectiu d'articular els projectes de custòdia, recerca, i difusió del llegat tangible i intangible dels escriptors de la literatura catalana, per tal de cartografiar el patrimoni literari català a través de les institucions que el vetllen i en promouen la lectura i els estudis. La xarxa també treballa en la museització del patrimoni literari.

## Mapa Literari Català

Un dels seus projectes és el Mapa Literari Català, que neix amb la idea de fer visible la riquesa i el potencial del patrimoni literari català distribuït arreu del territori.
L'objectiu era promoure la difusió i el coneixement de la literatura catalana, permetent la seva visibilització en pantalla. El resultat ha estat construir sobre la base cartogràfica del món, i fent ús dels recursos de la xarxa, Google maps i Google Earth, una galeria de llocs literaris que permeten fer una lectura hipertextual dels nostres autors amb informacions de format divers.
Actualment conté un miler de fragments d'obres literàries, acompanyats d'un important contingut multimèdia, amb fotografies, vídeos, locucions dels textos i traduccions. Igualment, l'MLC ofereix la possibilitat de recórrer rutes literàries, tant virtuals com practicables.

## Referències

* ↑ «El web Espais Escrits. Xarxa del Patrimoni Literari Català ja és a la Xarxa». VilaWeb, 24-10-2006.
* ↑ «Assemblea anual d'Espais Escrits. Xarxa del Patrimoni Literari Català». VilaWeb, 03-02-2008.
* ↑ http://www.vilaweb.cat/noticia/3742509/20100616/mapa-literari-catala-20-geografia-virtual-simbolica-presencial.html
* ↑ «Una literatura oberta al món». El Punt, 24-06-2010.
* ↑ «Turisme de l'Ajuntament de Vic entra a l'associació Espais Escrits amb l'itinerari “Laura a la ciutat dels Sants”». El 9 Nou, 12-03-2012.

## Enllaços externs

* Lloc web Espais Escrits. Xarxa del patrimoni Literari Català
* Mapa literari català
# Zavoljski (Pal·làssovka)

* Per a altres significats, vegeu «Zavoljski».
Zavoljski (en rus: Заволжский) és un poble (un possiólok) de l'óblast de Volgograd, a Rússia, segons el cens del 2010 tenia 1.828 habitants. Pertany al districte municipal de Pal·làssovka.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Tàngara crestagroga

La tàngara crestagroga (Trichothraupis melanops) és un ocell de la família dels tràupids (Thraupidae).

## Hàbitat i distribució

Habita la selva pluvial, clars, boscos densos i vegetació secundària als turons i muntanyes de l'est del Perú, l'est i sud-est de Bolívia, Paraguai, sud i sud-est del Brasil i nord-est de l'Argentina.

## Referències

* ↑ «Tàngara crestagroga». Cercaterm. TERMCAT, Centre de Terminologia. Rev. 20/10/2022(català)
# Massali

Massali (en rus: Массали) és un poble de l'óblast d'Oriol, a Rússia, segons el cens del 2010 tenia 12 habitants, pertany al municipi de Suróvtsev.

## Referències

* ↑ «Схема территориального планирования Верховского района Орловской области». Федеральная государственная информационная система территориального планирования (ФГИС ТП).
* ↑ «Kolodetskiy». GeoNames.
# CFA

CFA té els següents significats:
* Harvard-Smithsonian Center for Astrophysics, institut d'investigació en astrofísica amb seu a Cambridge (Massachusetts), als Estats Units
* Consello d'a Fabla Aragonesa, associació per a la defensa i promoció de l'aragonès amb seu a Saragossa
* Caminhos de Ferro de Angola, companyia estatal de ferrocarril d'Angola
* CompactFlash Association, associació per al desenvolupament dels estàndards de la targeta CompactFlash
* Germans Alexians (del seu nom en llatí Congregatio Fratrum Alexianorum), institut religiós de l'Església Catòlica
* Cat Fanciers' Association, associació que gestiona el pedigrí dels gats de raça
* Associació xinesa de futbol (del seu nom en anglès Chinese Football Association), organisme que regeix el futbol a la Xina
* Federació Xipriota de Futbol (del seu nom en anglès Cyprus Football Association), organisme que regeix el futbol a Xipre
* Championnat de France amateur, competició de futbol de quart nivell de França
* CFA Espluguenc (de l'acrònim de Club Futbol Associació), club de futbol de la ciutat d'Esplugues de Llobregat (Baix Llobregat)
* CFA Gironella (de l'acrònim de Club de Futbol Atlètic), club de futbol de la ciutat de Gironella (Berguedà)
* Clermont Foot Auvergne, club de futbol de la ciutat de Clarmont d'Alvèrnia (França)
* Clube de Futebol da Amazônia, club de futbol de la ciutat de Porto Velho (Brasil)
* Club de Futbol Americà al nom de diferents equips:
** CFA Granollers Fènix de Granollers (Vallès Oriental)
** CFA L'Hospitalet Pioners de Hospitalet de Llobregat (Barcelonès)
** CFA Reus Imperials de Reus (Baix Camp)
** CFA Vilafranca Eagles de Vilafranca del Penedès (Alt Penedès)
** Igualada CFA d'Igualada (Anoia)
* Franc CFA (de l'acrònim de Colònies Franceses de l'Àfrica), moneda històrica usada a les colònies franceses de l'Àfrica
* Franc CFA de l'Àfrica Central (de l'acrònim de Cooperació Financera a l'Àfrica), moneda de diversos països de l'Àfrica central
* Franc CFA de l'Àfrica Occidental (de l'acrònim de Comunitat Financera de l'Àfrica), moneda de diversos països de l'Àfrica Occidental
* Centre de formació d'adults, escola que ofereix formació per a persones adultes
* Chartered Financial Analyst, certificat internacional per a experts en anàlisi financera
* Cash Flow per Acció, ràtio financera utilitzada en anàlisi fonamental
* Mosaic filtre de color (del seu nom en anglès Color Filter Array), conjunt de filtres que capturen la informació de color en els sensors d'imatge
* Adjuvant complet de Freund (del seu nom en anglès Complete Freund's Adjuvant), adjuvant potenciador de vacuna que conté micobacteris inerts
* Cfa també és el codi a la classificació climàtica de Köppen del Clima subtropical humit
* .cfa també és l'extensió dels fitxers d'àudio d'Adobe Premiere Pro, programari d'edició de vídeo
# Amazon Lex

Amazon Lex és un servei per construir interfícies de conversa en qualsevol aplicació que utilitzi veu i text, i que forma el nucli principal de l'assistent virtual "Amazon Alexa". L'abril de 2017, es va ver el llançament públic de la plataforma per a la comunitat de desenvolupadors i suggerint que es podia utilitzar per a interfícies de conversa (chatbots o no) incloent aplicacions Web, aplicacions per a mòbils, robots, joguines, avions del tipus drone i altres. Amazon ja havia llançat els serveis de veu d'Alexa, que els desenvolupadors podien utilitzar per integrar Alexa en els seus propis dispositius, com ara altaveus intel·ligents, rellotges despertador, etc. De fet, Lex no exigirà que els usuaris finals interactuïn amb l'assistent d'Alexa mateix, sinó que qualsevol tipus d'assistent o interfície. Des de febrer de 2018, els usuaris van poder definir les seves respostes als bots de xat d'Amazon Lex, directament des de la consola de gestió AWS.

## Referències

* ↑ «Natural Language Understanding for Amazon Alexa with Zornitsa Kozareva - This Week in Machine Learning & AI Podcast» (en anglès). This Week in Machine Learning & AI Podcast, 29-06-2017.
* ↑ Perez, Sarah. «Amazon Lex, the technology behind Alexa, opens up to developers | TechCrunch». [Consulta: 4 juliol 2017].
* ↑ «Amazon Lex – Build Conversation Bots». [Consulta: 4 juliol 2017].
* ↑ Dignan, Larry «AWS opens up Amazon Lex AI platform to its customers | ZDNet» (en anglès). ZDNet.
* ↑ «Announcing Responses Capability in Amazon Lex and SSML Support in Text Response». [Consulta: 15 febrer 2018].

## Vegeu també

* Microsoft Cortana

## Enllaços externs

* Lloc web oficial
* Amazon Echo Video Presentation
# Albero Alto

Albero Alto (en aragonès Albero d'Alto) és un municipi aragonès situat a la província d'Osca i enquadrat a la comarca de la Foia d'Osca.

## Referències

* ↑ «Gran Enciclopèdia Aragonesa, Albero Alto». Arxivat de l'original el 2016-09-14. [Consulta: 14 juliol 2016].
# José García Hernández

José García Hernández (Guadalajara, 19 de març de 1915 - Madrid, 5 de febrer de 2000) fou un advocat i polític espanyol, que va ser ministre de Governació i vicepresident espanyol entre el 3 de gener del 1974 i el 12 de desembre del 1975.

## Biografia

Va presidir la Diputació Provincial de Guadalajara (1941-1946) i va ser Governador Civil de Lugo (1947-1949) i Las Palmas (1949-1951), càrrec aquest darrer que substituí per la Direcció General d'Administració Local.
El gener de 1974 fou nomenat Ministre de Governació i Vicepresident del Govern per Carlos Arias Navarro, el qual havia coincidit amb ell en l'etapa en què tots dos eren Governadors Civils.
La seva gestió al capdavant del Ministeri de la Governació va caracteritzar-se per un enduriment de l'autoritarisme, marcat per les execucions de Salvador Puig Antich i Heinz Chez (1974) i Angel Otaegi Etxeberria, Xosé Humberto Baena Alonso, Ramón García Sanz, José Luis Sánchez Bravo i Jon Paredes Manot (1975). Aquests darrers varen ser processats i condemnats seguint un decret llei antiterrorista publicat pel seu Ministeri que autoritzava la celebració de consells de guerra sumaríssims contra civils per accions armades contra el règim.
Fou destituït al desembre del 1975 quan va constituir-se el primer govern de la Monarquia i succeït per Manuel Fraga Iribarne. Conseller-delegat del Banco Exterior de España, durant uns mesos del 1976 i 1977 n'ocupà la presidència. El 1978 presidia el consell d'administració de Naviera de Canarias S.A.

## Referències

* ↑ Governs d'Espanya 1931-2008
* ↑ «ABC (Madrid) - 28/03/1947, p. 10 - ABC.es Hemeroteca».
* ↑ «Edición del domingo, 31 julio 1977, página 31 - Hemeroteca - Lavanguardia.es».
* ↑ «Edición del viernes, 06 octubre 1978, página 12 - Hemeroteca - Lavanguardia.es».

## Enllaços externs

* «ABC SEVILLA (Sevilla) - 04/01/1974, p. 15 - ABC.es Hemeroteca».
* Notes biogràfiques en ser nomenat ministre (castellà)
* Notes biogràfiques (castellà)
# Estadi Tecnológico

L'Estadi Tecnológico és un estadi de futbol de la ciutat de Monterrey, a Mèxic.
Va ser inaugurat el 17 de juliol de 1950 i va ser seu de la Copa del Món de Futbol de 1986. Tenia una capacitat per a 36.485 espectadors.
El 1991 se li instal·là una pista d'atletisme.
Fou demolit el 3 de juliol de 2017 i reemplaçat pel nou Estadi Borregos, que es completà el 2019.

## Referències

* ↑ «World Cup 1986». rsssf.com. [Consulta: 1r febrer 2022].
* ↑ «Estadio Tecnológico - Soccerway». Nl.soccerway.com, 29-08-2012. Arxivat de l'original el 2016-08-16. [Consulta: 3 juny 2017].
* ↑ Notimex «Estadio Tecnológico, sede del deporte en zona regiomontana». 20 Minutos, 22-09-2016.
* ↑ ; Piña, Juan Ramón «Remozan pista sintetica del Estadio Tecnológico». El Norte, 18-07-2002.
* ↑ Rosales, Jorge. «Iniciaron la demolición del estadio Tecnológico» (en castellà). mediotiempo, 03-07-2017. [Consulta: 11 juliol 2017].
* ↑ Notimex «Emotivo adiós al Estadio Tecnológico: será demolido para nuevo complejo deportivo». Pulso SLP, 05-05-2017. Arxivat 3 de juny 2017 a Wayback Machine. «Còpia arxivada». Arxivat de l'original el 2017-06-03. [Consulta: 18 febrer 2022].
* ↑ «¡Todo listo! Conoce el nuevo Estadio Borregos del campus Monterrey» (en castellà). tec.mx. [Consulta: 21 juliol 2019].
# Xadegan (Kohkiluye i Boyer Ahmad)

Xadegan és una vila de la província de Kohkiluye i Boyer Ahmad, a l'Iran, a les muntanyes Zagros en una vall al darrere d'aquestes muntanyes anomenades localment Muntanyes Khumi, a uns 40 km de la ciutat de Gashsaran i dels camps petroliers de Be Be Hakemeh i Gureh. Es troba a força distància de la vila del mateix nom a Khuzestan. La població és lur. Localment la ciutat s'anomena Goru, però als registres del govern apareix sempre com a Shadegan. La vila està al costat del riu Bashti Rud.

## Història

Goru estava governada per un kan lur, que va conservar una mena de poder feudal fins al segle xx. L'escolarització no es va introduir fins al 1958. La primera carretera es va obrir el 1970. La ciutat va perdre població després de la revolució.
# Tàngara cella-roja

La tàngara cella-roja (Heterospingus xanthopygius) és un ocell de la família dels tràupid (Thraupidae).

## Hàbitat i distribució

Habita la selva pluvial i vegetació secundària de les terres baixes a l'extrem oriental de Panamà, oest i nord de Colòmbia i nord-oest de l'Equador.

## Referències

* ↑ «Tàngara cella-roja». Cercaterm. TERMCAT, Centre de Terminologia. Rev. 20/10/2022(català)
# Medalla de la Conducta Distingida

La Medalla de la Conducta Distingida (anglès: Distinguished Conduct Medal) era una condecoració britànica, creada per la Reina Victòria el 4 de desembre de 1854.
Era atorgada al personal de l'Exèrcit Britànic (i altres serveis), i països de la Commonwealth, per sota del rang d'oficial comissionat, per la visible valentia en batalla a terra.
Va ser creada durant la Guerra de Crimea, i normalment anava acompanyada d'una petita pensió.
Era l'equivalent a l'Orde del Servei Distingit, quan aquesta era atorgada als oficials superiors per valentia, si bé se situava entre la Creu de la Força Aèria i la Medalla per la Valentia Demostrada.
Els receptors podien fer servir el post-nominal "DCM".
Va ser derogada el 1993, sent reemplaçada per la Creu per la Valentia Demostrada, oberta a tots els rangs.

## Disseny

Una medalla en plata de 36mm d'ample. A l'anvers apareix l'efígie del monarca coronat. A l'anvers apareix la inscripció "FOR DISTINGUISHED CONDUCT IN THE FIELD". ("Per la Conducta Distingida al Camp").
Penja d'una cinta de 32mm d'ample, vermell–blau–vermell, les 3 franges de la mateixa amplada.
# CEV Cup masculina

La CEV Cup masculina és la segona competició europea per a clubs masculins de voleibol. És organitzada per la Confederació Europea de Voleibol (CEV).
Creada al 1972, va rebre el nom de Recopa d'Europa de Voleibol fins al 2000 i posteriorment Top Teams Cup fins al 2007 que agafà el nom actual. L'antiga CEV Cup es va canviar el nom a CEV Challenge Cup.
* Recopa d'Europa de Voleibol (1972/73 - 1999/2000)
* CEV Top Teams Cup (2000/01 - 2006/2007)
* CEV Cup (2007/08 - Act.)

## Historial

| Temporada | Campió | Finalista |
| Recopa de Europa |||
| 1972-73 | Zvezdva Voroschilovgrad | Cespel SC |
| 1973-74 | Elektrotechnika Riga | Zvezdva Voroschilovgrad |
| 1974-75 | Elektrotechnika Riga | Levski Sofia |
| 1975-76 | CSKA Sofia | VKP Bratislava |
| 1976-77 | Elektrotechnika Riga | Steaua Bucureşti |
| 1977-78 | Aero Odolena Voda | AZS Olsztyn |
| 1978-79 | Dinamo Bucureşti | Ryda Hvezda Praga |
| 1979-80 | Pallavolo Modena | Panathinaikos |
| 1980-81 | VKP Bratislava | Steaua Bucureşti |
| 1981-82 | VKA Leninigrad | Levski Sofia |
| 1982-83 | VKA Leninigrad | Pallavolo Torino |
| 1983-84 | Pallavolo Torino | Club Voleibol Son Amar |
| 1984-85 | Dinamo Moscou | Levski Sofia |
| 1985-86 | Pallavolo Modena | Steaua Bucureşti |
| 1986-87 | Zinella Volley Bologna | Levski Sofia |
| 1987-88 | Pallavolo Parma | Zinella Volley Bologna |
| 1988-89 | Pallavolo Parma | Levski Sofia |
| 1989-90 | Pallavolo Parma | Volley Treviso |
| 1990-91 | Gabeca Montichiari | VKA Leningrad |
| 1991-92 | Gabeca Montichiari | Volley Gonzaga Milano |
| 1992-93 | Volley Gonzaga Milano | AS Cannes |
| 1993-94 | Volley Treviso | Volley Gonzaga Milano |
| 1994-95 | Pallavolo Modena | CV San Jose Soria |
| 1995-96 | Olympiacos | Bayer Wuppertal |
| 1996-97 | PV Cuneo | Olympiacos |
| 1997-98 | PV Cuneo | Olympiacos |
| 1998-99 | AS Cannes | PV Cuneo |
| 1999-00 | Paris Volley | PV Cuneo |
| CEV Top Teams Cup |||
| 2000-01 | SC Espinho | Lokomotiv Izumrud |
| 2001-02 | Knack Roeselare | SC Espinho |
| 2002-03 | Dynamo Apeldoorn | Lokomotiv Járkov |
| 2003-04 | Lokomotiv Khàrkiv | Deltacos Tulcea |
| 2004-05 | Olympiacos | Nesselande Roterdam |
| 2005-06 | Volley Piacenza | Club Voleibol Pòrtol |
| 2006-07 | ACH Volley Bled | Pallavolo Modena |
| CEV Cup |||
| 2007-08 | Roma Volley | Noliko Maaseik |
| 2008-09 | Lokomotiv Bélgorod | Panathinaikos |
| 2009-10 | PV Cuneo | Iskra Odintsovo |
| 2010-11 | Volley Treviso | ZAKSA Kędzierzyn-Koźle |
| 2011-12 | Dinamo Moscou | AKS Rzeszów |
| 2012-13 | Halkbank Ankara | Top Volley Latina |
| 2013-14 | Paris Volley | VK Gubernija |
| 2014-15 | Dinamo Moscou | Trentino Volley |
| 2015-16 | SSC Berlin | VK Gazprom Surgut |
| 2016-17 | Tours Volley-Ball | Trentino Volley |
| 2017-18 | VC Belogorie | Ziraat Ankara |
| 2018-19 | Trentino Volley | Galatasaray SK |
| 2019-20 | Temporada cancel·lada per la Pandèmia per coronavirus de 2019-2020 | Temporada cancel·lada per la Pandèmia per coronavirus de 2019-2020 |

## Referències

* Història de la competició Arxivat 2020-11-10 a Wayback Machine.

## Enllaços externs

* CEV Cup masculina - Lloc web oficial
# André Gratia

André Gratia (Saint-Gilles, 8 de juliol de 1893 - Nyon, Suïssa, 6 d'octubre de 1950) va ser un microbiòleg belga. Va ser deixeble del Premi Nobel de medicina de 1919 Jules Bordet. Gratia treballà a la Universitat Lliure de Brussel·les i a la Universitat de Lieja. Per a molts, Gratia és considerat el “pare” dels antibiòtics
L'any 1924, Gratia i Sara Dath publicaren les seves observacions respecte a la bacteriòlisi a través d'una floridura “streptothrix” (Streptomyces). Es van adonar que l'agent d'aquesta lisi era secretat per una floridura fins i tot en absència d'oxigen.
L'any següent, van observar un altre agent de la lisi, una varietat de Penicillium glaucum per a un cultiu d'anthrax.
Tres anys més tard, el Dr. Fleming va fer la mateixa observació en el cas del Penicillium notatum.
Quan Fleming va rebre el seu Doctor Honoris Causa de la Universitat de Lieja el 1945, va ser Gratia qui va escriure i presentar el discurs per a aquesta distinció.
Des de 1933 Gratia fou membre de l'Académie Royale de Médicine de Bèlgica.
Gratia morí inesperadament a Suïssa on havia pres una temporada de repòs a causa de l'estrès.

## Bibliografia

* Raju, TNK. The Nobel Chronicles. Lancet. 1999; 353: 936
* Gratia, A i Dath, S. Propriete bacteriolytiques de certaines moisissures. C R Soc Biol. 1924; 91: 1442
* Fleming, A. Seance inaugurale de Radio-universitaire a l'INR a Bruxelles le 19-10-46. Revue Med Liege. 1947; 2: 73

## Referències

* ↑ Pàgina a l'Académie Royale de Médicine de Belgique
* ↑ http://www.tandfonline.com/doi/abs/10.1080/17843286.1950.11716582

## Enllaços externs

* http://www.thelancet.com/journals/lancet/article/PIIS0140-6736(05)66334-9/fulltext?version=printerFriendly
* Jean-Pierre Gratia, André Gratia: A Forerunner in Microbial and Viral Genetics in: GENETICS vol. 156 no. 2, October 2000), p. 471-476
* Milton Wainwright, André Gratia (1893–1950): Forgotten Pioneer of Research into Antimicrobial Agents in: Journal of Medical Biography 8 (Febrer 2000), p. 39-42 (amb una foto)
* http://www.tandfonline.com/doi/abs/10.1080/17843286.1950.11716582 (article amb accés restringit; primera pàgina, amb una foto, en accés lliure)